medieval-data/medieval-latin-ner-HOME-Alcar huggingface dataset:
Nos , Guido , humilis abbas beate Marie de Castellione , et ego Clemens , capellanus de Castro Castellionis , notum facimus presentibus et futuris quod Guillermus de Neellis in presentia nostra recognovit se vendidisse domino Andree de Neellis militi , nepoti suo , omne illud quod habebat vel habere debebat in redditibus frugum scilicet in terciis , in decimis et in omnibus aliis redditibus in tota castellatione de Noheriis castro et de Noheriis villa et de Chapelgrimaul , pro centum libris divionensium jam solutis ; conditione autem tali quod si dictus Guillermus dictam venditionem redimere voluerit usque ad viginti annos , pro dicta summa pecunie rehabebit ; hoc salvo quod dictus Guillermus promisit obligando se dicto militi quod venditiones in manu dicti militis factas ante redemptionem dicte venditionis redimere non posset nec res precipue in manu dicti militis obligatas recognovit preterea dictus Guillermus quod omnia predicta movebant de feodo dicti Andree militis . Quod ut firmum permaneat , ad peticionem partium , presentes litteras sigillorum nostrorum munimine roboravimus . Actum anno Domini millesimo ducentesimo quadragesimo quinto , mense Augusto .
Ego , Hugo dux Burgundie , notum facio omnibus presentes litteras inspecturis quod ego excambiavi dilecto et fideli meo Andree , domino de Neelles , et Matheo , fratri suo , quicquid habebam et tenebam apud Colonmerium Siccum et in finagio ejusdem , tam in hominibus quam in justiciis et rebus aliis , et maxime quicquid homines mei de Colonmerio habebant in finagio dicte ville ad illum totum quod dicti dominus Andreas et Matheus , frater suus , de Neeles , habebant vel habere poterant apud Villebarnei , tam in hominibus quam in omnibus rebus aliis , et maxime dotem quam Alaydis , filia domini Willermi de Marrigneyo , militis , tenet relicta scilicet Huonis fratris supradictorum Andree et Mathei apud Vilebarney excepta excasura domine Sumbernionis et here dum suorum si forte contingerit eis evenire in villa de Vilebarney ; teneor vero et promisi eisdem ea que excambiavi eis in dicta villa contra omnes bona fide garantire ; et sciendum est quod neque ego , neque heredes mei , homines illos de Colonmerio qui sunt de excambio , neque heredes ipsorum , neque alios homines , neque heredes ipsorum quos dicti Andreas et Matheus fratres in dominio suo tenebant in dicta villa tempore excambii super nos in aliquo loco , possumus nec debemus de cetero retinere ; et maxime in eadem villa non possumus nec debemus aliquid habere nec reclamare , nisi forte de novo a dominis dicte ville acquisierimus . Sciendum est preterea quod sepedictus Andreas , dominus de Neelles , illud quod sibi excambiavi in sepedicta villa et in finagio ejusdem de me tenebit in feodum ligium et dictus Matheus , frater suus , partem suam de ipso Andrea similiter in feodum ligium tenebit . Et ut hoc ratum et futurum in posterum habeatur presentes litteras sigilli mei munimine roboravi . Actum anno gratie mo cco quadragesimo secundo , prima die mensis aprilis .
Hugo , dux Burgundie , universis presentes litteras inspecturis , salutem . Noveritis quod dominus Andreas de Neeles , Matherez et Huez , fratres , debent capere et habere terciam partem totius hereditatis domini Mathei de Astez defuncti , et in fortericiis et in omnibus rebus aliis , ubicumque sint , per judicium factum in curia nostra . Actum anno Domini millesimo ducentesimo tricesimo quinto , in vigilia Sancti Andree mense novembri , datum apud Chalant .
Nos , frater Guillermus , magister hospitalis Sancti Antonii Viennensis , et fratres ac pauperes ibidem domino famulantes , universis Christi fidelibus ad quos presentes littere pervenerint , notum facimus quod cum inter dilectum in Christo fratrem nostrum Jacobum , preceptorem quondam hospitalis nostri de Astez et fratres ipsius hospitalis , ex parte una , et nobilem virum Johannem , armigerum , dominum de Neellis , super elemosinis domine Aiglentine , quondam domine de Neellis , et Huonis de Virgeyo , ex parte altera , questio diutius verteretur quarum elemosinarum ratione ipse Johamnes super terris de Neellis singulis annis tenebatur dicto hospitali de Astez in septem libris bonorum divionensium monete solvendis ; tandem per amicabiles compositores ita extitit ordinatum , pacificatum et compositum inter partes super hujusmodi questione quod predictus Johannes persolvet annuatim quatuor libras et dimidiam bonorum et legalium divionensium quoad vixerit domina Adelina , mater sua , que tenet quandam partem terre de Neellis occasione dotis ; qua defuncta , ipse Johannes vel quilibet successorum suorum aut quivis alius que dictam terram terram tenuerit , dicto hospitali persolvet septem libras bonorum divionensium annuatim . Nos autem , dicti magister et fratres ac pauperes , dictam compositionem laudantes et approbantes prout Rithe facta est , ratam habemus et firmam et eam penitus confirmamus . In cujus rei testimonium , nos , dicti magister et fratres et pauperes presentes litteras sigillis nostris sigillatas tradidimus Johanni superius nominato . Datum apud Astez die Lune post Letare Jherusalem , anno Domini mo cco sexagesimo primo .
Nos , frater Jacobus , abbas humilis beate Marie de Castellione super Sequanam , et nos frater Theobaldus , ejusdem loci prior , notum facimus universis presentibus et futuris quod in nostra constitutus presentia propter hoc specialiter Milo de Colonmiers spontaneus recognovit coram nobis se vendidisse et concessisse penitus et in perpetuum , laude et assensu Johannis et Dominici , liberorum ejusdem , Johanni de Neelles , armigero , et ejus heredibus , quendam suum campum qui dicitur « campus dominorum » , situm inter viam de Conchis et viam dictam de Ulmis , pro viginti libris monete Viennensis dicto Johamni a de qua pecunia plenarie satisfactum est supradicto Miloni in pecunia numerata ; promittentes dicti Milo , Johannes et Dominicus dictam venditionem dicto Johanni armigero heredibusque ejus adversus omnes impetentes in perpetuum legitime garantire , juramentis suis prestitis corporalibus , et quod ipsi per se vel per alios non venient contra dictam venditionem nec aliquid reclamabunt in futurum ; renuntiantes in hoc facto omni dolo et fraudi , et omni juris auxilio canonici et civilis quod posset eis competere vel prodesse contra tenorem presentium litterarum . In cujus rei testimonium , ad requisitionem dictorum Milonis , Johannis et Dominici , presentibus litteris sigilla nostra duximus apponenda . Actum anno Domini mo cco sexagesimo sexto , mense junio .
Nos , frater Jacobus , abbas humilis beate Marie de Castellione super Sequanam et nos , frater Theobadus ejusdem loci prior , notum facimus universis presentibus et futuris quod in nostra presentia constituti propter hoc specialiter Milo de Colonmiers dictus Rabouhans et Johannes et Dominicus , liberi ejusdem , spontanei recognoverunt coram nobis se concessisse , tradidisse et deliberasse , ratione et nomine legitime permutationis , Johanni de Neellis , armigero , et ejus heredibus , in perpetuum , domum suam sitam apud Colunmiers , cum camino sito retro dictam domum , et mansum situm circum et retro dictam domum , videlicet inter mansum defuncti Roolini et mansum Germani dicti lou Voisous . In recompensatione cujus permutationis , dictus Johannes de Neelis in nostra similiter constitutus presentia , recognovit coram nobis se sponte concessisse , tradidisse et deliberasse supradictis Miloni , Johanni et Dominico , ejusque heredibus , in perpetuum , nomine permutationis similiter medietatem duarum domorum et medietatem mansi retro dictas domos siti , que domus fuerunt defuncti Huonis dicti lou Louat et situantur apud Colonmiers , inter domum videlicet Naaleti filii Leodegarii et domum Symonete defuncte ville ejusdem , cum quibus idem Johannes de Neelis tradidit et deliberavit ratione supradicta dictis Miloni , Johanni et Dominico viginti libras monete Viennensis in pecunia numerata ; promittentes tam dictus Johannes de Neellis quam dicti Milo , Johannes et Dominicus dictas permutationes in perpetuum inviolabiliter observare , et quod contra dictas permutationes per se vel per alios non venient in futurum , fide sua super hoc prestita corporali , renuntiantes in hoc facto omni juris auxilio canonici et civilis per quod possent in futurum contra predicta venire vel aliquod predictorum aliquatenus impugnare . In quorum omnium testimonium , ad requisitionem dictorum Johannis de Neelles , armigeri , Milonis , Johannis et Dominici presentibus litteris sigilla nostra duximus apponenda . Actum anno Domini mo cco sexagesimo sexto , mense junio .
Nos Guido , abbas Beate Marie de Castellione super Sequanam , et ego Clemens prior et capellanus beati Veroli de Castellione super Sequanam , notum facimus universis presentes litteras inspecturis quod Acelina , filia defuncti Pariseti de Bahalou , et Johamnes , maritus ejus , in nostra presentia constituti , recognoverunt se vendidisse domino Andree de Neelles , militi , quicquid habent vel debent vel possunt habere , jure hereditario in finagio de Bahelou , excepto usagio quod reclamant in nemore de Bahelou ; vendiderunt etiam quartam partem cujusdam Sehiz siti in nemore Ampilleii et quatuordecim libras quas habent in gageria super medietatem unius virgulti siti in villa de Bahelou , pro viginti et quinque libris divionensium monete quas jam receperunt in pecunia numerata ; propter quod dicta Acelina et dictus Johamnes , maritus ejus , tenentur dicto Andree militi et heredibus suis dictum hereditagium et dictam gageriam contra omnes fideliter garantire . In cujus rei memoriam et testimonium , presentibus litteris sigilla nostra duximus apponenda . Actum anno Domini mo cco xlo quinto , mense junii .
Ego Hulricus , curatus de Lisigniis , omnibus presentes litteras inspecturis salutem . Noverit universitas vestra quod in mea presentia constituti Johannes dictus Faryne et Lambertus dictus Faryne recognoverunt se vendidisse omnem hereditatem quam habebant apud Bahelou domino Andree de Neelles . Et hoc laudavit et concessit Maria , uxor dicti Lamberti , spontanea , non coacta . Et quod istud ratum et firmum permaneat , presentes litteras munimine sigilli mei roboravi . Datum anno Domini mo cco xlo vo , mense julii .
Nos , Guido , humilis abbas ecclesie Beate Marie de Castellione super Sequanam , notum facimus universis presentes litteras inspecturis quod , in nostra constitute presentia , Enmeline , relicta Petri dicti Chasne , Androeta et Hauvyeta , filie ejusdem Enmeline , recognoverunt se vendidisse domino Andree de Neeles , militi , pro sex libris Divionensis monete , de quibus plenariam receperunt solutionem , quicquid predictus Petrus dictus Chasnes habebat in finagio de Bahelou in pratis , terris arabilibus et universis aliis rebus , et illam partem quam dictus Petrus habebat in saheyto de Ampilleyo in toto finagio de Ampilleyo , salvo tamen hoc quod dicte Enmelina , Androeta et Hauvyeta et earum heredes suum usagium debent in nemore de Ampilleyo perhempniter possidere . Hanc autem vero venditionem predicte Enmelina , Androeta et Hauvyeta tenentur per fides suas supradicto Andree militi et heredibus suis in perpetuum contra omnes garantire . In cujus rei testimonium , ad petitionem utriusque partis presentes litteras , sigilli nostri munimine fecimus roborari . Datum anno Domini mo cco quadragesimo sexto , mense octobris .
Ego , Andreas , dominus Espissie , notum facio presentibus et futuris quod ego Andree , domino de Naeles , consanguineo et fideli meo , reddidi et reddo feodum suum de Charantois , pro se et pro suis heredibus in perpetuum ; et quittavi et quitto eidem consanguineo meo et heredibus suis totam crescentiam quam in dicto feodo facere tenebantur ; et omnes alias querelas usque ad istam diem habitas inter me et ipsum quitto similiter eidem consanguineo meo et heredibus suis in perpetuum , et eos de omnibus quitto penitus et absolvo ; tamen ipse Andreas de Naelles est homo meus legius , salva fidelitate domini . . ducis Burgundie ; et sciendum est quod pro dictis quittationibus ego recepi a predicto Andrea de Neelles ducentas libras Pruviniensium in pecunia numerata et me teneo pro pagato . Quod ut ratum et stabile permaneat , presentes litteras eidem consanguineo meo tradidi sigilli mei munimine roboratas . Actum anno Incarnationis Domini mo cco xxxo secundo , mense martio .
Nos , frater Johannes , abbas Quinciaci , et nos , Jacobus , decanus Molismensis , notum facimus universis presentes litteras inspecturis quod , in presentia nostra constitutus Guillermus , domicellus de Neelles , non coactus sed spontaneus , recognovit se vendidisse et in perpetuum concessisse Andree , domicello de Neelles , nepoti suo , et heredibus suis , in perpetuum , omne jus et omnem rationem quod et quam habebat et habere poterat seu debebat in villa de Neelles et in finagio ejusdem ville , scilicet in hominibus , terris , nemoribus , dominio et justicia , et in omnibus aliis rebus , et similiter quicquid habebat et habere poterat seu debebat in villa de Colonmerio et in finagio ejusdem ville , tam mobilia quam inmobilia ; et similiter quicquid habebat apud Chapiagrimaul in quibuscumque bonis ; et de omnibus predictis se devestiens coram nobis et de omni jure quod in eis habebat ex quacumque ratione , tam ex caduco quam ex alia causa , predictum Andream pro se et pro suis heredibus in perpetuum investivit ; et hec omnia erant de feodo dicti Andree prout idem Guillermus recognovit coram nobis . Precium autem hujus venditionis fuit ducente et sexaginta libre Divionensis monete , quam pecuniam idem Guillermus recognovit coram nobis se a dicto Andrea integraliter recepisse , abrenuntians omnino exceptioni non numerate et non recepte pecunie . Quod ut ratum et stabile in perpetuum habeatur , ad petitionem dicti Guillermi nostra presentibus litteris apposuimus sigilla . Actum anno gracie millesimo ducentesimo tricesimo quarto , mense junii .
Ego , Guido , abbas Castellionis super Secanam , notum facio presentibus et futuris quod in mea presentia constitutus Guillermus , domicellus de Neelles , sine coactione , sine vi , sine metu , spontaneus recognovit se vendidisse et omnino quitavisse Andree , domicello de Neelles , nepoti suo , quicquid habebat et habere poterat seu debebat tam ex caduco domini Pontii , fratris sui , quam ex quacumque alia ratione in villa de Neelles et in villa de Colonmerio Sicco et apud Chapiagimaul et in finagiis earundem villarum , scilicet in terris , aquis , nemoribus , vineis , hominibus , dominio et justicia et omnimodis aliis bonis et rebus , tam mobilibus quam inmobilibus ; que omnia supradicta sunt de feodo dicti Andree , sicut idem Guillermus in mea presentia recognovit ; et propter hanc venditionem dicto Andree et heredibus ejus in perpetuum omnia remanebunt . De pretio autem hujus venditionis idem Guillermus recognovit se recepisse et habuisse a dicto Andrea ducentas et sexaginta libras Divionensis monete et coram me se tenuit pro pagato , abrenuntians omnino exceptioni non numerate pecunie propter quod dictam venditionem promisit per juramentum suum et per obligationem heredum ejus et omnium bonorum suorum dicto Andree et heredibus ejus in perpetuum contra omnes pacifice garantizare . Quod autem ut ratum et firmum permaneat , ad petitionem predicti Guillermi presentibus litteris meum apposui sigillum . Actum anno gracie mo cco xxxo iiiio , mense junii .
In nomine Domini amen . Anno Incarnationis ejusdem millesimo ducentesimo septuagesimo nono , mense novembri , ego Haymoninus d'Estéz , domicellus , notum facio omnibus presentes litteras inspecturis quod ego sponte , provide , non coactus nec in aliquo contraventus , vendo , concedo et quito in hereditatem perpetuam domino Johanni militi , domino de Neeles , omnia et singula que habeo seu habere intendo in villa de Charantois , in finagio et pertinentiis seu appendiciis dicte ville , tam in hominibus , tailliis , censivis , costumis , terris , pratis , vineis , quam in aliis quibuscumque , omniaque et singulorum que Guido de Monesteruel , domicellus , tenet et habet de feodo meo ; vendo et quito eidem domino Johanni feodum ipsum ; que predicta sunt de feodo dicti domini Johannis precio quadraginta librarum turonensium de quibus ab ipso domino Johanne me teneo penitus pro pagato in peccunia numerata , quare de predictis venditis me penitus devestio , ipsum dominum Johannem , pro se et suis heredibus , corporaliter investio , pro utilitate eorum , modis omnibus et omni tempore facienda ; qui teneor et promitto per juramentum meum super sancta Dei Euvangelia corporaliter prestitum et sub obligatione bonorum meorum omnium mobilium et immobilium , presencium et futurorum , predicta vendita predicto domino Johanni et ejus heredibus contra omnes personas tanquam res feodales secundum usus et consuetudines Burgundie pacifice garantire , et in nullo , per me vel per alium , contraire decetero verbo , facto vel consensu aut modo alio qualicumque , tacite vel expresse , renuncians in hoc facto per predictum meum juramentum exceptioni venditionis non legitime facte eceptioni deceptionis ultra dimidiam justi precii non numerate non recepte et non habite peccunie , fori privilegio omni consuetudini et statuto , omni auxilio juris canonici et civilis omnibus que aliis que contra hoc instrumentum vel factum possent obici seu dici , precipue juri quo cavetur generalem renunciatonem non valere , volens ad observationem omnium privilegium me compelli , quasi ex re adjudicata per curiam domini ducis Burgundie , cujus juridictioni quo ad hoc suppono me et meos heredes . In quorum omnium testimonium litteris istis sigillum dicte curie supplicavi et optimi apponi . Actum in presencia Johannis de Salina , notarii dicte curie apud Sinemurum , domini Huonis de Seigneis , militis , domini Hiterii de Corcellis , militis , et Petri dicti Teste de Castellione , testium ad hoc vocatorum , anno et mense predictis .
In nomine Domini , amen . Anno Incarnationis ejusdem millesimo cco septuagesimo secundo , mense martio , ego Alidis , relicta Fauconeti de Raon , domicelli , filia defuncti domini Mathei de Neeles , militis , notum fatio omnibus presentes litteras inspecturis quod ego , pro utilitate et necessitate mea , vendidi , tradidi et concessi in hereditatem perpetuam domino Huoni de Otricort , militi , universam partem meam tertiarum de Baalo , quas habeo ratione permutationis quam feci cum Johanne de Neeles de omnibus que habebam in villa et territorio de Charantois versus Sinemurum , pro sex viginti libris et centum solidis viennensium , de quibus a dicto domino Huone plenum integrum et perfectum recepi et habui pagamentum in pecunia numerata ; propter quod de predicta parte dictarum tertiarum ego me penitus devestivi et dictum Huonem pro se et suis heredibus corporaliter investivi , promictens siquidem sub obligatione bonorum meorum , mobilium et immobilium , presentium et futurorum , et per juramentum meum , pro me et meis heredibus , quos ad hoc obligavi , prestitum super sancta Dei evangelia corporale , dictam partem meam dictarum tertiarum dicto Huoni et suis heredibus garantire semper et ubique atque deffendere contra omnes personas , propriis sumptibus meis , quociens et quamcirco super hoc fuero requisita in omni curia necessario et extra ac in nullo decetero contraire per me vel per alium , verbo vel facto , seu consensu vel modo altero qualicumque , eosque inde servare indempnes si calumpniatores , quod absint , apparerent , et facere et prestare quicquid in causa evictionis debet fieri et prestari ; renuncians autem in hoc facto , ex certa scientia , exceptioni non habite et non numerate pecunie , deceptioni ultra dimidiam justi pretii , doli , mali , circonventionis vel lesionis , in factum fori provisio , beneficio restitutionis in integrum omni auxilio juris canonici et civilis , omnibus juribus in favorem mulierum introductis , et omnibus aliis quibuscumque omnibus consuetudinibus , statutis et usibus patere et juri quo cavetur renunciationem generalem non valere . Ego vero Johannes de Naeles de cujus feodo dicte decime sunt sunt , hanc venditionem laudavi et penitus approbavi , volentes nos compellere ad premissa tenenda tanquam mere adjudicata per curiam domini ducis Burgundie cujus jurisdictioni quo ad hoc supponimus nos et nostros heredes . In quorum testimonium litteris istis sigillum dicti curie una cum sigillo domini Petri de Luxeio , decani christianitatis de Castellione super Sequanam supplicavimus et obtinuimus apponi . Actum anno et mense predictis , etc .
In nomine Domini amen . Anno incarnationis ejusdem millesimo ducentesimo septuagesimo tercio , mense novembri , nos Guillermus dictus Tenoilloz et Agnes ejus uxor , de Naellis , notum facimus omnibus presentes literas inspecturis quod nos debemus Johanni de Naellis , domino nostro , centum libras bonorum et legalium tur , ex venditione sex erpantorum nemorum suorum ad mensura de Campania , nobis ab ipso venditorum ac eciam traditorum ; quam pecunie summam tenemur et promittimus reddere et solvere dicto Johanni vel ejus certo mandato quamcito super hoc fuerimus requisiti . Et si in solutione predicta quamcito super hoc requisiti fuerimus defecerimus facienda omnia dampna , missiones , costamenta et interesse que et quas dictus Johannes increverit , sustinuerit aut fecerit pro predicta pecunia recuperanda vel ejus occasione , tenemur et promittimus ipsi reddere vel suis heredibus cum dicta sorte sua et pacifice restaurare ; de quibus omnibus ipsi crederetur Johanni suo simplici juramento absque omni alia probatione facienda ; et hec omnia prout superius sunt expressa promisimus per juramentum nostrum prestitum super sancta Dei evangelia corporale pro quibus omnibus melius adimplendis obligamus nos dicto Johanni et suis heredibus et nostros heredes ac bona nostra omnia mobilia et immobilia presentia et futura , renuntiantes in hoc facto ex certa scientia exceptioni dictorum nemorum non habitorum et non deliberatorum , fori privilegio , omnibus juribus in favorem mulierum introductis , exceptioni doli , mali , circunventionis vel lesionis in facta omnique auxilio juris canonici et civilis , volumus autem et concedimus quod ad omnia premissa tenenda compelleramur quasi ex re recognita vel adjudicata per curiam ducis Burgundie , cujus jurisdictioni quo ad hoc supponimus nos et nostros heredes . In quorum omnium testimonium litteris istis sigillum dicte curie suplicavimus apponi . Actum anno et mense predictis , in ecclesia beati Johannis de Neelis , presentibus Petro , vicario de Neellis , Moreto Perello , armigero , Hauberto et Vaultero fratribus dicti Guillermi , et Clemens dictus Patroilliez , de Estéz .
In nomine Domini amen . Anno incarnationis ejusdem , millesimo ducentesimo septuagesimo octavo , mense januario , ego Brictius dictus Chevaliers , de Sinemuro , notum facio omnibus presentibus et futuris quod cum dominus Johannes , dominus de Neelles , miles , mihi pro me et meis heredibus tradiderit et concesserit ad censam perpetuam quamdam peciam terre arabilem sitam ubi dicitur en Lormoi que partitur cum terra ipsius Johannis prout inere posite sunt a longo Alice de Ripperia usque ad magnum limicem , pro duobus denariis censualibus annuatim reddendis a me et meis heredibus dicto Johanni et ejus heredibus , infra nativitatem Domini ; ipsos reddere teneor censuales monete usualis Burgundie ; et si dictus dominus Johannes dictam petiam terre erga dominum de Espitia garantire non posset , ipse Johannes vel heredes sui , solvere , reddere et deliberare mihi vel meis heredibus centum solidos turonensium pro predicta terra tenetur ; hoc facto , scilicet centum solidis persolvendis , predicta pecia terre ad predictum dominum Johannem vel ad suos heredes pacifice et sine debiti honere et revertetur ; teneorque et promitto per juramentum meum super sancta Dei evangelia corporaliter prestitum predicta omnia et singula prout superius sunt expressa , sub obligatione bonorum meorum omnium , tenere , adimplere et inviolabiliter observare omnibus exceptionibus , rationibus , actionibus , barris et allegationibus , propositis cessantibus et remotis , volens ad observationem predictorum omnium premissorum me compelli quasi ex re adjudicata per curiam domini ducis Burgundie , cujus jurisdicioni quo ad hoc suppono me et meos heredes . In quorum omnium testimonium istis literis sigillum dicte curie supplicavi et optinui apponi . Actum in presencia Stephani de Sinemuro , notarii , Symonis dicti Susanne , et Girardi dicti Rachet de Sinemuro , testium ad hoc vocatorum , anno et mense predictis .
In nomine Domini , amen . Anno Incarnationis ejusdem millesimo ducentesimo quinquagesimo nono , mense maii , ego , Stephanus Boujons , miles , notum facio omnibus presentes litteras inspecturis quod ego dedi Gertrudem filiam meam in uxorem Johanni de Neelles domicello ; promisi quod per sacramentum meum corporaliter prestitum assidere predictis Gertrudi et Johanni post decessum domini Stephani Boujon patris mei vel domine Margarethe , matris domine Ysabellis , uxoris mee , quater viginti libratas terre ad monetam divionensem videlicet apud Gevreyum vel apud Eschenneium , vel apud Quinceyum , cum de dicto patre meo vel de dicta matre uxoris mee excasura evenerit in locis predictis ; et quousque aliqua ex excasuris predictis evenerit , assedi eis predictas quater viginti libratas terre ad monetam predictam super omnia que habeo in villis et pertinentiis de Augencort , de Chendostre et de Tillenay , ita quod si ea que habeo in dictis villis et pertinentiis de Augencort , de Chendostre et de Tillenay ad solutionem dictarum quater viginti libratarum terre annuatim faciendam , quod absit , non sufficerent de bonis et redditibus meis aliis defectum eis supplere per sacramentum meum teneo et promitto . Et post decessum meum et uxoris mee redibunt ad partagium ut heredes hec autem omnia promitto per sacramentum meum tenere et eas contra omnes garantire prout expressa sunt superius . Et , citius quam potero , litteras patentes sigillo domini ducis Burgundie sigillatas eis tradere totam istam formam continentes . In quorum testimonium presentibus litteris , sigilla virorum venerabilium domini Metcatoris decani capelle ducis et magistri Aubrici decani christianitatis Divionensis feci apponi . Actum anno et mense predictis .
In nomine Domini , amen . Anno incarnationis ejusdem millesimo cco septuagesimo secundo , mense aprili , ego Huo de Orricort , miles , notum facio omnibus presentes litteras inspecturis quod ego debeo Johanni de Neellis domino , armigero , tres modios frumenti boni et mercabili quos ab ipso mutuo recepi et habui , ad mensuram de Castellione super Sequanam ; quod frumentum bonum et legale et mercabile ad eandem mensuram promisi reddere et solvere dicto Johanni vel ejus certo mandato ad festum beati Remigii proximo venturum per sacramentum meum prestitum super sancta Dei evangelia corporale ; et si in solutione dicto Johanni , quod absit , facienda defecerit , omnia dampna , missiones , costamenta et interesse que et quas dictus Johannes ex tunc incurrerit , sustinuerit aut fecerit pro predicto frumento recuperando vel ejus occasione , teneor et promitto eidem reddere , solvere cum dicto frumento sine litte , sine impedimento , sine cause , strepitu et figura judicii et absque oblatione libelli et pacifice restaurare , et dicto Johanni super hiis credere suo verbo simplici , sine altera probatione facienda pro quibus omnibus faciendis melius ac eciam adimplendis , obligo me dicto Johanni et omni bona mea , mobilia et immobilia , presentia et futura , ubicumque sint aut poterunt invenire , heredes quam meos presentes et futuros , renuncians quantum ad hoc et omnia premissa ex certa scientia sub virtute prestivi juramenti exceptioni dicti frumenti non habiti , non traditi et non deliberati , exceptioni doli , conventionis vel lesionis in factum fori privilegio legi de tempore quadrimestri epistole divi Adriani , omni auxilio juris canonici et civilis , omnibus consuetudinibus statutis et usibus patrie , et omnibus aliis exceptionibus deceptionibus , occasionibus et defensionibus quibuscumque que contra presens instrumentum possent obici seu dici , et precipue exceptioni qua cavetur generalem renunciationem non valere ; volo autem et concedo quod ad omnia premissa tenenda compellamur tanquam ex re adjudicata per curiam domini ducis Burgundie , cujus jurisdictioni quo ad hoc suppono me et meos heredes . In quorum omnium testimonium litteris istis sigillum dicte curie domini ducis Burgundie supplicavi et obtinui apponi . Actum al anno et mense predictis .
Nos , frater Nicholaus , humilis abbas ecclesie beate Marie de Castellionis super Sequanam conventusque ejusdem loci , notum facimus universis presentes litteras inspecturis quod cum discordia verteretur inter fratrem Jacobum , comcanonicum nostrum , curatum de Colomeio Sicco , ex una parte , et Johannem , militem , dominum de Neellis , ex altera , super eo quod dictus Jacobus faciebat unam grangiam apud predictum Colomeium , in quodam manso sito juxta grangiam decimarum , ex una parte , et juxta mansum dicti domini de Neellis , ex altera , supra cymeterium et subtus campum Lettri dicti Baclois , quod opus dictus miles impediebat per renunciationem novi operis ut pote per jactum lapilli nec permittebat dicto curato dictum opus perficere , tandem discordia predicta , prout memoratus Jacobus coram nobis confessus est , sedata extitit in hunc modum quod dictus Johannes renunciationem ydoneam remisit et vult et concedit quod dictus curatus possit dictum opus perficere et in dicto manso edificare , et quod edificatum teneat et quod opus inceptum non possit nec debeat impedire nec edificatum destruere ratione feudi , jurisdictionis vel alterius dominii quod habeat in dicta villa de Colomeio Sicto ; et ad hoc obligat se et suos heredes et dictus curatus seu successores sui pretextu istius edificationis non possunt nec debent aliquod jus novum reclamare si contingeret quod alibi vellent edificare apud Colomeium Sictum , sed in eis salva sunt jura utrique parti et in eodem statu in quo erant tempore presentium litterarum . Et omnia supradicta promisit dictus Jacobus bona fide ratione et inviolabiliter observare . In cujus rei testimonium , ad requisitionem dicti Jacobi sigilla nostra presentibus litteris duximus apponenda . Actum anno domini Mo cco octogesimo primo , mense martio .
In nomine Domini , amen . Anno incarnationis ejusdem mo ducentesimo septuagesimo septimo , mense decembri , nos Peponus , Ysabellis , uxor ejus , Merietus et Morellus , eorum liberi , de Charantois , notum facimus omnibus presentes litteras inspecturis quod nos debemus Johanni , domino de Neeles , domicello , sexaginta libras turonensium occasione centum sextariorum bladi , frumenti et avene pro medium , que debabemus eidem Johanni de amodiatibus terrarum ipsius de Charantois quas amodiaveramus a dicto Johanne in tempore retroacto . Quam pecunie summam nos tenemur et promittimus per juramenta nostra super sancta Dei evangelia corporaliter prestita reddere et solvere dicto Johanni vel latori presentium , infra mensem post ipsorum requisitionem potestque debet dictus Johannes se tenere ad quolibet nostrorum vel melius apparentem , si sibi placuerit , de blado supradicto ; promittimusque per predicta nostra juramenta remittere in manu dicti Johannis cunctas terras vel hereditagia que ad nos nobis devenerunt ex parte patris et matris mei Peponis predicta et ea omnia que sunt de tercia Johannis supradicti vel de censa ipsius , seu de manu mortua predicti Johannis infra festum Nativitatis Domini proximo venturum , si aliquid eorumdem contingerit remotum fuisse de manu ipsius Johanni seu etiam potestate . Ego nunc Dierna , soror predicti Peponis , sine vi et metu , non in aliquo circonventa de hiis omnibus que Peponus frater meus mihi dedit in maritagio me penitus devestio et devestivi et ipsum Johannem , dominum de Neellis , corporali investiens pro voluntate sua , modis omnibus et omni tempore , facienda ; pro quibus omnibus et singulis predictis melius adimplendis obligamus nos , debitores et Dierna predicti , prefato Johanni omnia bona nostra ubicumque existentia , renunciantes in hoc facto per predicta nostra juramenta exceptioni amodiationis non legitime facte , exceptioni bladi non habiti , fori privilegio omni consuetudini et statuto omni privilegio crucis indulto et indulgendo , juri valleyani et legi Julie de fondo detali non alienando , juridicenti mulieribus in jure vel in facto errantibus fore succurendum cumque juri in favorem mulierum introducto et omni auxilio tocius juris canonici et civilis et omnibus aliis que contra hoc instrumentum vel factum possent obici seu dici , et juridicenti generalem renunciationem non valere , volumusque ad observationem omnium predictorum nos compelli , quasi ex re adjudicata per curiam domini ducis Burgundie , cujus jurisdictioni quo ad hoc supponimus nos et nostros heredes . In quorum omnium testimonium litteris istis sigillum dicte curie supplicavimus et obtinuimus apponi . Actum in presentia Stephani de Sinemuro , notarii , domini Petri de Neelles , presbiteri , Johannis dicti Picart , domicelli , Symonis et Lamberti de Mailleyo , clericorum , Gaufridi li Doures et Bertherii de Charantois , testium ad hoc advocatorum , anno et mense predictis .
| CARTE DE FARVACHES . LVII De permutatione facta inter nos et ecclesiam Sancti Preiecti . | Universis presentes litteras inspecturis , R , divina permissione abbas Sancti Preiecti iuxta Sanctum Quintinum , ordinis Sancti Benedicti , Noviomensis dyocesis , totusque eiusdem loci conventus , salutem in domino . Noverit universitas vestra quod cum religiose mulieres , abbatissa et conventus beate Marie de Farvachiis , ordinis Cysterciensis , eiusdem dyocesis , haberent et possiderent in territorio Sancti Preiecti , sub districtu et dominio nostro , quatuor modiatas et duas sestariatas terre , vel circiter , ad mensuram Sancti Quintini , et sex anseres annui et perpetui redditis , assignatas et capiendas ad tres sestariatas terre Iohannis de Roucourt , armigeri , sitas in territorio predicto de super Le Castelet que quondam fuit Stephani , dicti Estevert pissonarii , et nos etiam ipsis religiosis mulieribus cerneremur singulis annis in duabus anseribus annui et perpetui redditus , nosque haberemus et possideremus quasdam grossas decimas in territorio et parrochia de Fonsummis que vocatur de domo , sive de dote , altaris , quas a nobis tenuerunt dicte mulieres , per longum tempus , sub annuo censu decem modiorum frumenti et quinque modiorum avene , ad mensuram ville Sancti Quintini . Item cum ipse religiose deberent nobis unam libram cere annui et perpetui redditus singulis annis in futurum , nos ex una parte et dicti abbatissa et conventus de Farvachiis ex altera , attendentes in hoc utilitatem utrarumque ecclesiarum , videlicet nostre et ecclesie de Farvachiis , permutationem sive scanbium de omnibus premissis fecimus in hunc modum , videlicet quod dicti abbatissa et conventus nobis quatuor modiatas et duas sestariatas terre , vel circiter , predicte , cum octo ansibus predictis annui et perpetui redditus et quicquid iuris habebant in eisdem terra et anseribus quitaverit in perpetuum et quitavit . Ita quod nos terram et anseres predictas deinceps imperpetuum habemus et etiam possidemus pacifice et quiete . Et nos , in compensationem eorundem ratione permutationis predicte , ipsis mulieribus quitavimus et quitamus in futurum decimas et libram cere predictas , cum censu memorato et quicquid iuris habebamus et habere poteramus in eisdem quoquomodo . Ita quod dicti abbatissa et conventus decimas et libram cere predictas , cum censu memorato et omni iure quod habebamus in eisdem , tenebunt , habebunt , et possidebunt in futurum . Premissa autem omnia et singula facta fuerunt bene et legitime habita prius , super hoc , in pleno capitulo nostro , provida de liberatione et sollempni tractatu . Ad premissa autem omnia et singula in posterum observanda firmiter , obligamus nos erga dictos abbatissam et conventum sub iuramento nostro , in pleno capitulo nostro , prestito sive facto ac etiam obligamus . In cuius rei testimonium , presentibus litteris sigilla nostra duximus apponenda . Datum anno domini millesimo ducentesimo septuagesimo quinto , mense augusto .
| LIX De l'escange de Crois . | Universis presentes litteras inspecturis , W , divina permissione abbas ecclesie Sancti Foilliani , ordinis Premonstratensis , Cameracensis dyocesis , et eiusdem loci conventus , salutem in domino sempiternam . Noverint universi quod cum religiose mulieres , abbatissa et conventus ecclesie de Farvachiis , ordinis Cysterciensis , Noviomensis dyocesis , haberent et possiderent quasdam decimas in quibusdam terris nostris sitis , videlicet in campo Dou Vignoit , contiguo semite per quam itur de Farvachiis ad Fontanas in colle , et in tribus sesteriatis terre nostre , vel circiter , sitis iuxta muros curtis nostre de Crois sus Farvachiis . Et etiam haberent et possiderent quatuor sesteriatas et quinquaginta et sex virgas terre , vel circiter , ad mensuram Viromandie , sitas et contiguas ad culturam nostram de Crois . Et nos haberemus et possideremus septem sesteriatas et decim virgas , ad dictam mensuram , sitas et contiguas vie per quam itur de Farvachiis apud Boskiaus . Et etiam haberemus et possideremus decimas in quinque mencaldatis et septemdecim virgis , vel circiter , terre domini de Sancto Preiecto militis sint et contiguis vie per quam itur de Fousommes versus Bovionchamp . Et dicte terre , de assensu nostro et dictarum religiosarum , essent sufficienter limittate . Nos ex una parte et dicte mulieres ex altera , in hoc utrarumque ecclesiarum , videlicet nostre et ecclesie de Farvachiis , utilitatem accendentes de consilio bonorum scambium sive permutationem , fecimus inter nos de dictis terris et decimis , in hunc modum : quod nos predictis mulieribus predictas terras et decimas nostras , in dictis locis sitas , et que nostre fuerant , ut dictum est , quitavimus in futurum , cum omni iure quod habebamus , aut habere poteramus , in eisdem , volentes et concedentes quod dicte mulieres dictas terras et decimas , que nostre fuerant , de cetero teneant pacifice , et quiete , libere , et absolute , possideant pariter , et habeant et de eisdem gaudeant in futurum . Et versa vice in recompassionem premissorum , dicte mulieres terras predictas et decimas suas , sitas in predictis locis , et que fuerant dictarum mulierum , ut dictum est , nobis quitaverunt in perpertuum , cum omni iure quod habebant , aut habere poterant , in eisdem , volentes et concedentes quod nos dictas terras et decimas , que sue fuerant , ut dictum est , de cetero pacifice , et quiete , libere , et absolute teneamus , possideamus pariter , et habeamus , et de eisdem gaudeamus in futurum . Ad hec autem omnia et singula tenenda et inviolabiliter in futurum observanda , obligamus nos et successores nostros bona fide . In cuius rei testamonium presentes litteras sigillorum nostrorum fecimus roborari . Actum anno domini millesimo ducentesimo octogesimo quarto , mense mayo .
| LX Littere regis de amortizationibus nostris . | Philippus , Dei gratia Francie rex . Notum facimus universis , tam presentibus quam futuris , quod cum abbatissa et conventus monasterii de Farvachiis , Cysterciensis ordinis , pro quibusdam rebus sibi tam elemosinatis quam aliis acquisitis in censivis et assodiis nostris , videlicet duodecim sextariis terre arabilis , sitis in districtu de Roussoy , que fuerunt Gaufridi , dicti Daunoy . Item uno prato , una vinea , et uno bocheto , sitis in territorio de Lierval . Item uno bocheto et una vinea , sitis in consturis . Item duabus vineis sitis Es Chausmons . Item una domo sita apud Iussi . Item una vinea sita apud Lierval Es Chausmons . Item una vinea sita En Maisencouture , et duodecim libris annui redditus existentibus in hostagiis in villa Sancti Quintini , sibi et ecclesie sue perpetuo remansuris . Cum magistro Gurardo Poriou Suessius , canico , ad hec deputato pro nobis , finaverint pro quadraginta tribus libris et octo solidis Parisiensis eidem magistro Evardo , solutis pro nobis prout de hiis , per ipsius Evrardi patentes litteras , nobis constat nos financiam huiusmodi ratam et gratam habentes volum , et eisdem religiosis concedimus quod ipse , pro se et suo monasterio ante dicto , predicta omnia acquisita perpetuo teneant et habeant absque coactione vendendi , vel extra manum suam ponendi , salvo in allis iure nostro et iure in omnibus alieno . Quod ut firmum et stabule perseveret , presentibus litteris nostrum fecimus apponi sigillum . Actum Parisiensi anno domini millesimo ducentesimo nonagesimo secundo , mense novembris .
| XXXVIII Dou terage de le tere ki fu frere Jehan de Sekehart . | Universis presentes litteras inspecturis , magister Robertus de Monte Acuto , canonicus et officialis Noviomensis , in domino salutem . Noverint universi quod Raimondus , dictus Courbes , coram decano nostro Christianitatis Sancti Quintini , a nobis ad hoc specialiter destinato , propter hoc personaliter constitutus , sicut idem decanus , cui fidem adhibemus , nobis retulit , recognovit se dedisse , contulisse , et legasse , in puram et perpetuam elemosinam , irrevocabiliter ecclesie de Farvachiis , Noviomensis dyocesis , omne terragium quod habebat in novem sextariatis terre sitis in territorio de Sekehart , in loco qui dicitur Longo , non de heriditate dicti Raimondi , ab eadem ecclesia tendendum in futurum pacifice et quiete habendum et possidendum . Ad hoc autem presens interfuit coram dicto decano nostro , Havildis , uxor dicti Raimondi , que premissa voluit , laudavit , acceptavit , et approbavit , et in premissis spontenea voluntate et non coacta , ut dicebat , expresse consensit , recognoscent se habere a dicto marito suo sufficiens restauramentum , pro dote sua , sive iure suo , quod et quam habebat in dicto terragio , vel habere poterat , seu debebat , modo quocumque , videlicet quandam domum ipsius Raimondi de hereditate eiusdem Raimondi sitam apud Saisnencourt . Et per hoc dicta Havildis , coram dicto decano nostro , recognovit se esse contentam dote sua et iure suo predictis . Et promiserunt tam dictus Raimondus quam dicta Havildis , eius uxor , per fidem suam , in manu dicti decani nostri , ab eisdem Raimondo et eius uxore corporaliter prestitam , quod contra premissa vel aliquod premissorum non venient in futurum , nec venire procurabunt , per se vel per alium , modo quocumque immo inviolabiliter tenebunt et observabunt , nec etiam artem queret in genium sive materiam , per que dicta ecclesia super terragio predicto possit molestasti , sive inquietari , seu gravari , vel etiam in causam trahi , coram aliqua iustitia ecclesiastica sive seculari . Nos autem premissa omnia sic facta coram dicto decano nostro , sicut idem decanus , cui fidem adhibemus , nobis retulit , volumus , laudamus , acceptamus , et approbamus , et ea auctoritate nostra ac si coram nobis facta essent confirmamus . In cuius rei testimonium presentes litteras inde factas sigillo curie Noviomensis fecimus roborari . Actum anno domini millesimo ducentesimo sexagesimo octo , mense iulio , sabbato post octobas beatorum Petri et Pauli apostolorum .
| XLIIII De sex sestariatis de terre Petri Fiket . | Universis presentes litteras inspecturis , officialis Noviomensis salutem in domino . Noveritis quod coram dilecto et fideli nostro decano Christianitatis Sancti Quintini , propter hoc personaliter constituti , Petrus , dictus Fikes , et Ysabella , eius uxor , vendiderunt et recognoverunt se vendidisse bene et legittime iusto ac legittimo pretio mediante , videlicet pro novem libris et decem solidis Parisiensis sibi solutis , ut dicebant , in pecunia numerata , sex sesteriatas terre , parum plus vel parum minus , de hereditate ipsius Ysabelle , ut dicebant , sicut in territorio de Fontanis in Colle in loco qui dicitur de supra Vallem de Ingonual , religiosis mulieribus , abbatisse et conventui de Farvachiis , ab eisdem religiosis et earum successoribus , de cetero in perpetuum pacifice et quiete tenendas , habendas pariter , et possidendas . Et omne ius divinum , proprietatem , et quamlibet actionem , que et quas ipsi coniuges habebant , aut habere poterant , seu debebant in premissis venditis , aut que sibi competebant , aut competere poterant , seu debebant modo aut ratione quibuscumque dictis religiosis mulieribus et earum successoribus quitaverunt et quitant , clamaverunt imperpetuum , promissentes ipsi coniuges venditores , fide prestita , ab eisdem corporali coram eodem decano , quod dictam venditionem et premissa vel aliquod premissorum , per se vel per alium , non venient in futurum . Nec aliquid iuris in premissis venditis de cetero reclamabunt , aut reclamari procurabunt modo quocumque , nec artem querent ingenium sive materiam , per que decem religiose mulieres , aut earum successores , possint aut debeant super premissis venditis in posterum molestari , sive gravari , seu etiam in causam trahi , coram aliqua iusticia ecclesiastica vel seculari . Immo dicta Ysabella dictis abbatisse et conventui et earum successoribus , super premissis venditis , legittimam portabit garandiam adversus omnis iuri ac legi parere volentes . Et renuntiaverunt dicti Petrus et Ysabella , eius uxor , adhuc sub dicta fide coram eodem decano exceptioni non numerate pecunie , non tradite , et non solute , exceptioni deceptionis ultra dimidium iusti precii doli mali omni statuto tam ecclesiastico quam civili , actori sive exceptioni , in factum previlegio fori ius mecus ac cuiuscumque lesionis , omni iuri ac legi auxilio canonici et civili , et omnibus aliis exceptionibus rationibus et deffentionibus , tam iuris quam facti , que contra presentes litteras , seu contenta in eisdem , obici possent vel adduci . Dictus vero Petrus eidem Ysabelle , uxori sue , premissa faciendi et recognoscendi auctoritatem coram dicto decano prestitit et assensum . Premissa autem coram dicto decano facta sicut idem decanus , cui super hiis fidem plenam adhibemus , nobis retulit , volumus , laudamus , acceptamus , et aprobamus , et ea rata et firma habemus ac si coram nobis specialiter facta essent . In quorum omnium testimonium presentibus litteris inde confectis sigillum curie Noviomensis duximus apponendum . Datum anno domini millesimo ducentesimo octogesimo secundo , feria quarta post domini tamquam cantatur iubilitate .